“บิ๊กตู่” ปัดตอบ “ทศพร” ไขก๊อก บอร์ด ปตท.เตรียมนั่งเก้าอี้รัฐมนตรี
พล.อ.ประยุทธ์ จันทร์โอชา นิ่งเฉยหลังถูกถาม "ทศพร ศิริสัมพันธ์" ลาออกที่ปรึกษา​-บอร์ด ปตท.​ เตรียมนั่งรัฐมนตรีหรือไม่ พร้อมย้ำ ลาออกก็คือลาออก
พล.อ.ประยุทธ์ จันทร์โอชา นิ่งเฉยหลังถูกถาม "ทศพร ศิริสัมพันธ์" ลาออกที่ปรึกษา​-บอร์ด ปตท.​ เตรียมนั่งรัฐมนตรีหรือไม่ พร้อมย้ำ ลาออกก็คือลาออก
19 ต.ค. 2565

พล.อ.ประยุทธ์ จันทร์โอชา นายกรัฐมนตรี และ​รัฐมนตรีว่าการกระทรวงกลาโหม เปิดเผยภายหลังเป็นประธานการประชุมคณะกรรมการนโยบายการบริหารงานเชิงพื้นที่แบบบูรณาการ หรือ​ ก.น.บ. ครั้งที่ 1/2565 กล่าวถึงกรณีศาสตราจารย์พิเศษ ดร. ทศพร ศิริสัมพันธ์ ประธานคณะกรรมการอิสระและประธานกรรมการ บริษัท ปตท.จำกัด (มหาชน) หรือ PTT ได้ยื่นหนังสือถึงคณะกรรมการ (บอร์ด) PTT และลาออกจากการเป็นประธานที่ปรึกษานายกรัฐมนตรี โดยกล่าวเพียงสั้นๆว่า ลาออกก็คือลาออก
เมื่อถามย้ำว่าไม่เกี่ยวกับการปรับคณะรัฐมนตรี​ หรือ​ ครม.ใช่หรือไม่ พล.อ.ประยุทธ์ ไม่ได้ตอบคำถามดังกล่าวและเดินขึ้นตึกไทยคู่ฟ้าไปทันที​ ท่ามกลางกระแสข่าวปรับเก้าอี้รัฐมนตรีหลายตำแหน่ง รวมถึงรัฐมนตรีด้านเศรษฐกิจ